Nota informative

Frecvențele de emisie ale Radio Moldova Actualități
Difuzarea programelor postului Radio Moldova Actualități în teritoriul Republicii Moldova este efectuată prin rețeaua de trei emițătoare unde medii situate la Stațiile de radio și TV: Codru (Chișinău), Edineț și Cahul cu acoperire de cca 80% din teritoriu. Recepția este mai calitativă în orele de zi (06.00 – 18.00). Începând cu anul 1995 se construiește o rețea de emițătoare unde ultrascurte banda de frecvențe 87,5 – 108 MHz, care în prezent numără 8stații de putere mare 2-4 kW, 3 stații putere medie 0,2 kW și 15 stații de mica putere (așa numitele retranslatoare) cu acoperire, practic, de100% din populație. Retranslatoarele contribuie la îmbunătățirea condițiilor de recepție în așa zisele zone de umbra, create de relieful complicat al teritoriul Republicii Moldova. De menționat, că fiecare din frecvențe este parte a unui Plan pentru RM (notificat în Registru Biuroului Radio al Uniunii Internaționale Telecomunicații), atribuită unor coordonate geografice concrete și cu indicii capacității câmpului electromagnetic, ce e permis să fie creat de o stație de radio pe frecvența concretă.  
Orașul Chișinău se află în zona de difuzare a stației de radio Strășeni. Din cauza reliefului și a construcțiilor de mare înălțime în unele zone ale orașului recepția postului national de radio pe frecvența FM 100,5 MHz Strășeni  este dificilă. Dacă pentru recepție staționară soluția este instalarea unei antene, apoi pentru cei, ce recepționează în mișcare problema putea fi soluționată doar prin majorarea intensității câmpului electromagnetic în aria orașului Chișinău, ceea ce și afost realizat în anul 2014. Acum programele RMA pot fi recepționate în Chișinău pe frecvențele 100,5 MHz și 94,0 MHz.
Centrul Național de Frecvențe Radio a elaborat hărțile de acoperire a teritoriului RM : rețeaua TV Moldova 1 și rețeaua FM RMA. De menționat că acoperirea înseamnă crearea câmpului electromagnetic suficient pentru recepția calitativă a semnalelor radio și TV în conformitate cu cerințele normativelor internaționale.

Anexă: hărțile menționate. 
